Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 30.01.2007

Materiál číslo: 7/2007

K bodu: Návrh na zvýšenie prostriedkov na financovanie rekonštrukcie objektu
              Mlynarovičova 23
                     __________________________________________________________________________________________

Predkladá:                                                     Návrh uznesenia:

PhDr. František Guth, prednosta                    Miestne zastupiteľstvo mestskej časti
Miestneho úradu mestskej časti                      Bratislava-Petržalka
Bratislava-Petržalka
                                                                                       s c h v a ľ u j e

                                                                        zvýšenie prostriedkov mestskej časti na fi-
                                                                        nancovanie rekonštrukcie objektu na Mly-
                                                                        narovičovej 23  o 8 535 800,--Sk z Fondu
                                                                        rozvoja bývania.   

Prerokované:
v miestnej rade
dňa 16.1.2007 

Spracovali:
Ing. Lezo – stavebný dozor
JUDr. Janíková – vedúca oddelenia
sociálnych vecí a zdravotníctva      

Dôvodová správa k Návrhu na zvýšenie prostriedkov na financovanie rekonštrukcie objektu Mlynarovičova 23.

Zariadenie opatrovateľskej služby /ZOS/ sídliace v objekte bývalej materskej školy, bolo dané do užívania v roku 1993 bývalým Okresným úradom Bratislava V. 1.7.2002 došlo k delimitácii ZOS na našu mestskú časť. K 1.3.2003 bola zriadená rozpočtová organizácia Stredisko sociálnych služieb Petržalka, ktorá okrem iných zariadení spravuje aj ZOS.
Vzhľadom na  stav technickej infraštruktúry v objekte /postavený v r.1980/, t.j. kúrenie, voda, kanalizácia, elektrické rozvody, ako aj technický stav hygienických zariadení, strechy, fasády, okien, tepelnej izolácie bol adekvátny k dĺžke životnosti stavby /25 rokov/ si nevyhnutne vyžadoval rozsiahlu  rekonštrukciu. Zariadenie  ohrozovalo životy umiestnených klientov a jedine rekonštrukcia zariadenia mohla zabezpečiť dôstojné zaopatrenie ľudí odkázaných na celodennú starostlivosť a zlepšiť  podmienky obslužného a ošetrujúceho personálu. 
     V roku 2004 začala spolupráca s Johannes Senio Service s.r.o, keď založili a sprevádzkovali Strednú odbornú školu Johannes Senio Service  so sídlom na ul. M. Sklodowskej 1. V školskom roku 2004-2005 sa otvorilo denné 3 ročné pomaturitné kvalifikačné štúdium – Starostlivosť o seniorov. Škola pripravuje tzv. prvokontaktných pracovníkov k lôžku pre chorého človeka, ktorý si vyžaduje celodennú starostlivosť. Praktická časť vyučovania prebiehala v stážovom pracovisku v Stredisku sociálnych služieb na  Mlynarovičovej ul.23, pred začatím rekonštrukcie. Učebný odbor bol vytvorený na základe najmodernejších vzdelávacích smerov v tejto oblasti v zahraničí a je kompatibilný s požiadavkami trhu práce na túto profesiu v Európskej únii.  
     Spoločnosť Johannes Senio Service s.r.o. plánuje ďalej vybudovať   na Mamateyovej ul. Centrum pre seniorov, s kapacitou cca 96 lôžok, pričom sa písomne zaviazala vyčleniť 15 sociálnych lôžok pre našu mestskú časť.              .
     Vyššie uvedená spolupráca a pôsobenie Johannes Senio Service na území Petržalky bolo deklarované v Memorande o spolupráci, ktoré bolo podpísané 25.augusta 2004.
     Johannes Senio Service s.r.o. je spoločnosť  s medzinárodnou účasťou, ktorá má bohaté a dlhoročné skúsenosti s opaterou starších a vážne chorých ľudí v Nemecku, Belgicku a  Rakúsku. Činnosť spoločnosti JSS s.r.o. spočíva na kresťanských hodnotách. Jej hlavným poslaním u nás je prevádzkovať sociálne služby pre starších a vážne chorých ľudí vyžadujúcich dlhodobú opateru a realizovať vzdelávacie programy na opatrovateľské, aktivačné a rehabilitačné výkony na úrovni starších štátov Európskej únie. 
     Johannes Senior Service s.r.o. nevznikla za účelom podnikania a zakladatelia sa zmluvne zaviazali celý  svoj  zisk investovať do rozvoja kvality služieb a vzdelávania.

     Na základe uvedených skutočností bola na rok 2006 predložená požiadavka v sume 30 mil. Sk na rekonštrukciu ZOS Mlynarovičova 23, ktorá bola následne zahrnutá do návrhu rozpočtu MČ Petržalka na rok 2006.
     Pôvodný rozpočet Mestskej časti Bratislava-Petržalka na rok 2006, ktorý bol schválený v decembri 2005, obsahoval požiadavku na financovanie tejto akcie  vo výške 30 mil. Sk. Táto bola spracovaná na základe odhadu výdavkov na rekonštrukciu objektu a jeho prvotnom vybavení interiérom, ktorý bude spĺňať kritériá podľa európskych noriem. Už počas predstavovania modelu objektu pred uzatvorením zmluvy o spolupráci s JSS, bola finančnou komisiou čiastka 30 mil Sk považovaná ako poddimenzovaná. 
     V ďalšej etape spolupráce bolo vydané stavebné povolenie a na základe projektu pre stavebné povolenie bola uskutočnená verejná súťaž na dodávateľa stavebných prác a zariadenia objektu na Mlynarovičovej 23. 

     V prvom kole bola súťaž zrušená, nakoľko ani jeden z dodávateľov, ktorý sa zúčastnil súťaže nemal ponuku, ktorá by bola zodpovedala cene 30 mil. Sk. K projektu pre stavebné povolenie bol projektantom spracovaný tzv. slepý výkaz výmer podľa ktorého v druhom kole,  dohodovacom konaní, boli dodávateľmi spracované cenové ponuky. Víťaz dohodovacieho konania - konzorcium zastúpené firmou Segametal, v súlade so zákonom o verejnom obstarávaní uzatvorilo zmluvu o dodávke oboch častí (rekonštrukcie objektu a dodávke zariadení ). Zmluva o dodávke rekonštrukcie vzhľadom k poznatkom, že sa jedná o rekonštrukciu budovy postavenej v osemdesiatych rokoch minulého storočia počítala s možnosťou, že sa objavia  práce naviac, či už z titulu skutočného vyhotovenia ( nedodržanie technologických postupov a projektovaných parametrov pôvodnej budovy ), alebo naviac práce, ktoré sa objavia po rozobratí strechy, otvorení skeletu a podláh. Projekt pre realizáciu bol odovzdaný mestskej časti a súčasne dodávateľovi dňa 15.9.2006 . Po preštudovaní a začatí realizácie sa dodávateľ obrátil na mestskú časť s požiadavkou na rokovanie o zmenu rozpočtu, kde oznámil skutkový stav podľa jednotlivých etáp postupne tak, ako dochádzalo k odhaľovaniu jednotlivých závad a skutočností, ktoré zapríčinili zvýšenie potreby financií zo strany investora.
     V súlade s ustanoveniami čl. 3 odst. 4 sa obrátil dodávateľ na mestskú časť s požiavkou na uzatvorenie dodatku ku zmluve o dielo, ktorej naplnenie je vzhľadom k výške finančných prostriedkov  v kompetencii miestneho zastupiteľstva.  

     Skutočnosť, že došlo v procese rozpočtovania stavby k odchýlke od pôvodnej sumy bola spôsobená z týchto dôvodov:

1. Rekonštrukčné práce na objekte občianskej vybavenosti sa  odhadovali iba na základe predloženej štúdie nemeckého partnera . 
2. Do rozpočtu bola zaradená akcia, ktorá nebola v etape prípravy dotiahnutá do štádia realizácie, ale iba v predprípravnej fáze.
3.  Výkaz výmer projektu pre stavebné povolenie nikdy nezohľadňuje v plnom rozsahu všetky práce a materiál. Tieto konkrétne položky sa objavia až v realizačnom projekte, ktorý  zodpovedá skutkovému vyhotoveniu.
4. V priebehu rekonštrukcie sa prejavili nedostatky pôvodnej stavby a vynútili si práce naviac oproti predpokladom. Zároveň sa riešili prekládky sietí, ktoré neboli zakreslené v podkladoch a museli sa riešiť okamžite. Všetky práce boli najprv odsúhlasované stavebným dozorom investora a zapísané v stavebnom denníku. 
 
V predloženej tabuľke je vyčíslený nárast potreby finančných prostriedkov na realizáciu rekonštrukcie objektu na Mlynarovičovej 23, čo sa týka dodávok stavebných prác. Budúci nájomník si objekt, podľa prísľubu, vybaví zodpovedajúcim zariadením  na vlastné náklady, čo prejavil svojim súhlasom elektronickou poštou a následne na stretnutí so starostom mestskej časti a pracovníkmi úradu.

Projektová dokumentácia             1 361 500,-Sk (poukázané 1 231 834,-Sk)
Požiadavka dodávateľa               37 174 300,-Sk ( poukázané 25 400 770,-Sk)
Spolu                                              38 535 800,-Sk

Schválený rozpočet                       30 000 000,-Sk
Potreba navýšenia                           8 535 800,-Sk           

   
  V prílohe tohto materiálu je vyčíslenie rozdielov oproti pôvodnému rozpočtu, ktorý bol vypracovaný z výkazu výmer podľa dokumentácie pre stavebné povolenie. 

      Materiál bol prerokovaný v Sociálnej a bytovej komisii a vo Finančnej komisii, ktorých stanovisko tvorí prílohu materiálu.
     
      Návrh na zvýšenie prostriedkov na financovanie rekonštrukcie objektu na Mlynarovičovej 
bol dňa 16.1.2007 prerokovaný na miestnej rade, ktorá uzn.č. 2 odporučila Miestnemu zastupiteľstvu mestskej časti Bratislava-Petržalka schváliť zvýšenie finančných prostriedkov vo výške oprávnených nákladov na financovanie rekonštrukcie objektu na Mlynarovičovej ul.č.23 z Fondu rozvoja bývania a požiadala finančnú komisiu preveriť účelnosť nákladov podľa stavebného denníka a predložiť stanovisko na rokovanie miestneho zastupiteľstva.

 

Stanovisko sociálnej a bytovej komisia zo dňa  10.01.2007

Prítomní: A. Sotníková, M. Novota, O. Adamčiaková, V. Palková
Neprítomný: R. Pavlík

K bodu : Materiál  - Návrh na zvýšenie prostriedkov na financovanie rekonštrukcie        
                                 objektu Mlynarovičova 23.

Komisia sa na svojom zasadnutí zaoberala predmetným materiálom a jednomyseľne odporučila schváliť projektový zámer a dobudovanie Zariadenia opatrovateľskej služby na Mlynarovičovej 23, ktoré bude slúžiť chorým ľuďom odkázaným na celodennú starostlivosť. 

                                                                                 Anna Sotníková v.r.
                                                                                predsedníčka komisia